દીપાલી ચટવાની, અમદાવાદઃ બોલિવુડ ધીરેધીરે જૂની માનસિકતામાંથી બહાર આવી રહ્યું છે અને હવે હિન્દી ફિલ્મોમાં કિસિંગ સીન્સ અને સ્મૂચ સાવ સામાન્ય થઈ ગયા છે. ગુજરાતી ફિલ્મો અર્બન બની છે પરંતુ આજે પણ મોટા પરદે કિસિંગ સીન બતાવવામાં ખચકાટ દેખાઈ રહ્યો છે. એ જમાના ગયા જ્યારે હીરો-હીરોઈન કિસ કરવા જાય ત્યારે બે ફૂલને મોટી સ્ક્રીન પર મળતા દેખાડવામાં આવતા હતા પરંતુ ગુજરાતી ફિલ્મોમાં હજુ ખાસ કંઈ બદલાતુ નથી. બોલિવુડની વાત કરીએ તો 1990ના દાયકાથી પરદા પર કિસ બતાડવાનું ચલણ વધ્યું છે. રાજા હિન્દુસ્તાનીમાં આમિર ખાન અને કરિશ્મા કપૂરે વૉટરફોલમાં કરેલી હૉટ કિસ ચર્ચાનો વિષય બની હતી જ્યારે ઈમરાન હાશ્મીને તો સિરયલ કિસરનું બિરૂદ જ આપી દેવામાં આવ્યું છે. અત્યાર સુધી કિસિંગ સીન્સથી દૂર રહેતા શાહરૂખ ખાને જબ તક હૈ જાનમાં કેટરિના કૈફને કિસ કરી હતી. ટુ સ્ટેટ્સમાં અર્જુન કપૂર અને આલિયા ભટ્ટની કિસ તથા બેફકિરેમાં રણવીર સિંહ અને વાણી કપૂરની અઢળક ફ્રેન્ચ કિસિસ સેન્સર બોર્ડની કાતરથી બચી ગઈ હતી પરંતુ તેની ચર્ચા ઘણી થઈ હતી.